*APSTIPRINĀTS:*

*ar iepirkuma komisijas 2021.gada 3.janvāra*

*sēdes protokolu Nr.3*

**VAS „Latvijas dzelzceļš”**

**sarunu procedūras ar publikāciju**

**„Saimniecības preču iegāde „Latvijas dzelzceļš” koncerna vajadzībām”**

**(iepirkuma identifikācijas Nr: LDZ 2020/33-IBz)**

(turpmāk – sarunu procedūra)

**Skaidrojums Nr.2**

**1.Jautājums:**

Pretendents lūdz veikt grozījumus līguma projektā konkrētos punktos:

2.1.punktu papildinot;

2.5.punktu papildinot un svītrojot daļu teksta;

2.7.punktu svītrojot, proti:

2.1. Pārdevējs piemēro jebkuram pirkumam līdz Līguma 4.1.punktā minētā termiņa beigām \_\_\_\_\_\_\_ reģionā (**-**os) \_\_\_\_\_ (vārdiem) % kopējo atlaides likmes procentu visām piegādājamām precēm, kas atbilst Līguma priekšmetam *(informācija tiks precizēta atbilstoši uzvarētāja iesniegtajam piedāvājumam*).

2.5.Pircējs ir tiesīgs iegādāties Līguma 1.1.punktā minēto Preci gan elektroniski, ~~veicot pasūtījumu Pārdevēja oficiālajā interneta tirdzniecības mājas lapā~~, nosūtot pasūtījumu tirdzniecības pārstāvim, gan ierodoties Pārdevēja tirdzniecības veikalā un veicot pasūtījumu klātienē.

2.7.~~Pārdevējam jānodrošina savā oficiālajā interneta tirdzniecības mājas lapas katalogā informācija par līguma 1.1.punktā minētās Preces sortimentu.~~

**Komisijas atbilde:**

Skatīt Grozījumus Nr.2

**2.Jautājums:**

Nolikuma 3.2.4.1.punktā ir definētas sekojošas prasības pretendentiem: “Pretendentam katrā sarunu procedūras priekšmeta daļas norādītajā teritoriālajā reģionā, par kuru tas iesniedzis savu piedāvājumu, ir jābūt sev piederošam tirdzniecības veikalam, kurā var iegādāties **iepirkuma priekšmetā minēto preci** (pretendents norāda konkrētu tirdzniecības veikala atrašanās adresi); pretendenta tirdzniecības vietas apliecības un/vai citu atļauju un licenču kopijas, kas nepieciešamas iepirkuma nozarē līguma izpildei saskaņā ar Latvijas Republikas normatīvo aktu prasībām pretendenta tirdzniecības vietas apliecības kopijas, kas nepieciešamas iepirkuma nozarē līguma izpildei saskaņā ar Latvijas Republikas normatīvo aktu prasībām”.

Pretendentam nav skaidrs, kā saimniecības preču, to klasiskajā izpratnē, un atbilstoši Pielikumā Nr.2 ietvertajam preču nomenklatūru sarakstam, iegādes iespēja izmantojot attālinātu preču iegādi interneta veikalā, ar nodrošinātu preču piegādi uz pasūtītāja norādīto adresi, ierobežo VAS “Latvijas dzelzceļš” veikt saimniecības preču pirkumus.

Šī paša nolikuma punktā Nr. 13. pretendentam ir jāapliecina, ka piedāvājuma summā ir iekļautas pilnīgi visas izmaksas, kas saistītas ar nolikumā paredzētās preces piegādi, t.sk., preces cena, transportēšanas izmaksas līdz piegādes vietām, pārkraušanas, izkraušanas, personāla un administratīvās izmaksas, kas apstiprina, to ka ir paredzēts, lai izvēlētais pretendents nodrošina nopirkto preču piegādi, ko tādā pat mērā nodrošina arī E - komercija.

Vēršam uzmanību, ka Ministru kabinets 2020.gadā un 2021.gadā saistībā ar pandēmiju ir izdevis vairākus rīkojumus, tai skaitā valstī izsludināta ārkārtējā situācija, un noteikti tirdzniecības ierobežojumi mazumtirdzniecības pakalpojumiem klātienē, kas nozīmē, ka 2020.gada nogalē un šobrīd, pirkumus klātienē faktiski nav iespējams veikt un līguma izpilde notiek, izmantojot e-komerciju, bez veikala klātienes apmeklējuma. Šāda situācija var turpināties nezināmu laika periodu, līdz pat visam Līgumā paredzētā laika perioda beigām.

Pirmšķietami šādas ierobežojošas prasības mākslīgi samazina pretendentu skaitu, atstājot tikai pretendentus, kam ir veikalu ķēdes un izspiežot no dalības interneta vidē tirgojošus piegādātājus, kuri uztur tikai preču noliktavas un piegādā preces tieši no savas noliktavas.

Līdz ar to pretendenti, kuriem arī ir iespēja izpildīt Līguma prasības un piegādāt preces šādā režīmā, bet nevar izpildīt Nolikuma punktu 3.2.4.1., tiek nepamatoti izslēgti no iespējas piedalīties sarunu procedūrā.

Pretendents lūdz VAS “Latvijas dzelzceļš” iepirkuma komisijai lūdz izskaidrot šī punkta iekļaušanas nolikuma prasībās pamatojumu, kā arī lūdzam sniegt konkrētu atbildi, vai pretendents, kuram nav tirdzniecības vieta (veikals), bet ir noliktava un e-komercijas risinājums, tiks izslēgts no sarunu procedūras šī iemesla dēļ?

**Komisijas atbilde:**

Nolikuma 3.2.4.1.punktā definētās prasības pretendentiem netiek mainītas.

Iepirkuma komisija skaidro, ka pasūtītājs 80% preču iegādājas tirdzniecības vietās (veikalos), neizmantojot piegādes pakalpojumu. Tikai liela apjoma pasūtījumi tiek piegādāti pasūtītājam uz norādīto adresi.

Līgums ar uzvarētāju tiek slēgts uz diviem gadiem, tāpēc tas, ka valstī pašlaik izsludināta ārkārtējā situācija, nav objektīvs iemesls situācijas vispārināšanai divu gadu periodam.